recursal/SuperWikiNEXT-32B huggingface dataset:
**הארם** (באנגלית: **Harem**; ביפנית: **ハーレムもの** תרגום לעברית: **הַרמוֹן**) הוא ז'אנר יפני שמקורו במאנגה ובאנימה. הז'אנר מאופיין בכך שהגיבור/ה של העלילה מוקף/ת בכמה או אפילו במספר רב של דמויות אחרות מהמין האחר, שנמשכות/ים אליו/ה. בפועל, הגיבור בסיפורים הללו הוא בדרך-כלל זכר, ולכן דמויות סדרה זו שיקיפו את אותו גיבור הם פעמים רבות בחורות או נשים.

הז'אנר הארם ברוורס (**Reverse Harem**, **הַרמוֹן הָפוּךְ**) הוא תת-הז'אנר הנקבי והמקביל לז'אנר "הארם".

מבנה העלילה
-----------

גיבור/ת העלילה, אשר לו/ה בדרך כלל אין כישרונות רבים, מוקף/ת בדרך כלל בשלוש או יותר דמויות אחרות מהמין האחר, שנמשכות/ים אליו/ה. אחרת, עלילת הסיפור עוסקת במשולש אהבה. העלילה הנפוצה ביותר בז'אנר היא כאשר מרבית הדמויות בעלילה הן נשים, למשל קבוצת נערות המלווה נער מסוים. בסדרות מסוימות הדמויות הנשיות מתחרות זו בזו על החיבה של הדמות הראשית. סדרות בז'אנר לא חייבות תמיד להיות רומנטיות - לעיתים העלילה עוסק בנער המוקף בשלוש נערות ולאף אחת מהן אין עניין רומנטי בנער. סדרות בז'אנר מתמקדות לעיתים רבות במצבים הקומיים בהם הדמויות מכניסות עצמם למצבים מביכים.

הדמות הגברית בסדרות הארם היא בדרך כלל בחור ביישן, חיובי מאוד, בדרך כלל רגיל למדי, עם מראה "ממוצע". ככלל, מחבר היצירה לרוב נותן לגיבור הראשי תכונות לא מושכות ויוצר עבורו דימוי של מפסידן על מנת שהקורא יכול להזדהות בקלות רבה יותר עם הדמות הראשית.

אטימולוגיה
----------

המונח עצמו נגזר מהמילה הערבית "הרמון", שמשמעותה, "דבר קדוש שאסור לחללו", "אין-רשות לגברים" או "מקדש/חדר של נשים בלבד" ובפרט בבית משפחה מוסלמי.

הערות שוליים
------------

1. ↑  Robin E. Brenner (2007). *Understanding Manga and Anime*. Libraries Unlimited. p. 89. ISBN 978-1-59158-332-5.
2. ↑  "Harem definition". Dictionary.com.

| אנימה ומאנגה |
| --- |
| מיקוד לפי קהל יעד | קודומו • שונן • שוג'ו • סיינן • ג'וסיי |  |
| סוגות ייחודיות | מכה • איסקאי • מאהו שוג'ו • מאהו שונן • ג'ידאימונו • הארם • אצ'י • הנטאי |
| אמני מאנגה בולטים | אוסמו טזוקה • אייצ'ירו אודה • ביסקו הטורי • מגומי איגראשי • הייאו מיאזאקי • טייט קובו • מסאשי קישימוטו • קלאמפ • רומיקו טקהאשי • אקירה טוריאמה • פוג'יקו פוג'יו • לייג'י מאטסומוטו |
| אנימטורים יפנים בולטים | אוסמו טזוקה • הידאקי אנו • מאמורו הוסודה • מאקוטו שינקאי • הייאו מיאזאקי • טייט קובו • יושיאקי קוואג'ירי • רומיקו טקהאשי |
| חברות אנימה בולטות | טאצונוקו הפקות • טואי אנימציה • ניפון אולפני אנימציה • סטודיו ג'יבלי • סטודיו פיירו |
| סגנונות ציור | בישוג'ו • בישונן • צ'יבי • SD |
| תרבות קהילות המעריצים | אוטאקו • קוספליי • כנסי אנימה |
**יוסי אילוק** (נולד ב-1968) הוא קצין בצה"ל במילואים בדרגת תת-אלוף, בתפקידו האחרון כיהן כקצין הלוגיסטיקה הראשי באגף הטכנולוגיה והלוגיסטיקה. קודם לכן כיהן בתפקיד ראש מחלקת לוגיסטיקה באגף הטכנולוגיה והלוגיסטיקה, קצין הלוגיסטיקה של פיקוד הצפון ומפקד המרכז לאימונים לוגיסטיים בזרוע היבשה. לאחר שחרורו עמד בראש משל"ט הקורונה במשרד הבריאות.
כיום מתפקד כמנהל הלוגיסטיקה, הנכסים, הביטחון וההמשכיות העסקית בבנק הפועלים.

ביוגרפיה
--------

אילוק נולד בירושלים, החל את שירותו בצה"ל כלוחם בחיל השריון, שימש כמפקד טנק וכרב-סמל פלוגתי, בהמשך יצא לקורס קציני לוגיסטיקה ומילא שורה של תפקידים במערך השדה ביניהם, קצין הלוגיסטיקה וקצין ההספקה של עוצבת כפיר (חטיבה 500), מפקד אגד תחזוקה 851 בעוצבת הפלדה (אוגדה 162), קצין הלוגיסטיקה של עוצבת עידן (אוגדה 340), קצין הלוגיסטיקה של עוצבת הפלדה (אוגדה 162) וכן שורת תפקידים נוספים.

במסגרת תפקידיו עסק יוסי במרכיבי שרשרת ההספקה, בתחום ניהול המלאי, בלוגיסטיקה בשיגרה ובחירום בתחום הבינוי והתשתיות ובכלל זה העברת עוצבת עידן (אוגדה 340) מארבעה מחנות בפיקוד המרכז למחנה נחשונים.

באוקטובר 2016 הועלה לדרגת תת-אלוף ומונה לקצין הלוגיסטיקה הראשי של צה"ל. במסגרת תפקידו זה יוסי היה אחראי על מערך הסיוע המנהלתי בצה"ל, הקים את מערך המזון ואת מערך החדשנות בחיל הלוגיסטיקה, קידם רבות את תפיסת ניהול כח האדם הלוגיסטי בחובה, בקבע ובמילואים, פיקד על קריית ההדרכה של צה"ל בנגב ועסק במיזוג המרכזים הלוגיסטיים התפעוליים של אגף הטכנולוגיה והלוגיסטיקה למרכז ההספקה האחוד (המרה"ס) לרבות הובלת תפיסת בנין הכח והמבנה הארגוני של המרה"ס.

בפברואר 2020 סיים את תפקידו זה ופרש משירות פעיל בצה"ל.

לאחר שחרורו מונה לראש מרכז שליטה הלאומי למאבק בנגיף הקורונה במשרד הבריאות, תפקיד בו שימש עד פברואר 2022.

במרץ 2022 מונה אילוק לתפקיד מנהל הלוגיסטיקה, הנכסים, הביטחון וההמשכיות העסקית בבנק הפועלים.
בנוסף, באחריותו פרויקט "פועלים סנטר" - הקמת מבנה חדש שירכז את כלל מבני ההנהלה הראשית של הבנק במבנה חדשני ומתקדם בתל אביב.

אילוק בעל תואר ראשון בלוגיסטיקה וכלכלה מאוניברסיטת בר-אילן, תואר שני במנהל ומדיניות ציבורית מאוניברסיטת בן-גוריון, ותואר שני נוסף במדעי המדינה-ביטחון ואסטרטגיה, במסגרת המכללה לביטחון לאומי (מב"ל) ואוניברסיטת חיפה. בוגר קורס מטה ופיקוד אותו סיים בהצטיינות, קורס דירקטורים ונושאי משרה בכירה וקורס לניהול פיננסי וקריאת דו"חות כספיים מאוניברסיטת תל אביב.

אילוק נשוי ואב לארבעה, מתגורר ביישוב קידר.
**אשתו השמינית של כחול הזקן** (באנגלית: **Bluebeard's Eighth Wife**) הוא סרט קולנוע אמריקאי משנת 1938, בהפקתו ובבימויו של ארנסט לוביטש, עם גרי קופר, קלודט קולברט ודייוויד ניבן בתפקידים הראשיים.

התסריט נכתב על ידי צ'ארלס בראקט ובילי ווילדר והוא מבוסס על המחזה La huitième femme de Barbe -Bleue (אשתו השמינית של כחול הזקן) של המחזאי הצרפתי אלפרד סבואר (אנ') משנת 1921 השם מבוסס על הסיפור כחול הזקן של האחים גרים.

תקציר העלילה
------------

מייקל ברנדון (גרי קופר) הוא מיליונר אמריקאי המבלה את חופשתו בריביירה הצרפתית. הוא נכנס לחנות בגדים ומבקש לרכוש רק חלק עליון של פיג'מה. המוכר המפונפן מעביר את הבעיה לכמה דרגים עד לנשיא החברה ותשובתו שלילית. לפתע כנסת לחנות בחורה נאה בשם ניקול (קלודט קולברט) ורוכשת את המכנסיים של הפיג'מה. מייקל מתאהב בה מיד אך היא מסתלקת לא לפני שהיא מודיעה לו שאינה נשואה. היא נותנת לו גם עצה איך להירדם - להקריא את האותיות צ'כוסלובקיה בהיפוך.

ניקול מבלה את זמנה בחוף הרייירה עם ידידה אלברט (דייוויד ניבן).

מייקל חוזר למלון ומוצא שם בחדר המיועד לו את המרקיז דה לואיסל (אדוארד אוורט הורטון) כשהוא לבוש במכנסי הפיג'מה שקנתה לו בתו. מייקל מזהה את המכנסיים האלה ומיד מנסה להתחבב על ידי המרקיז שמסתבר שהוא מרושש. מייקל מסכים לקנות ממנו אמבט מימי לואי ה-14 שלמעשה לא שווה דבר.

כעת יודע מייקל מי היא הבחורה. הוא מוצא אותה בחוף הים ביחד עם אלברט שמסתבר שהוא עובד שלו. אלברט מורחק מיד ומייקל מתחיל עם ניקול עד שהיא מסכימה לבקשתו להתחתן. הקרובים מגיעים לטקס הנישואים ורק אז מגלה לה מייקל שהיא בעצם אשתו השמינית. בתחילה רוצה ניקול לבטל את הנישואים אך היא מיד מתעשתת ומחליטה להתחתן אתו בתנאי שיחתום על הסכם טרום-נישואים שיקנה לה סכום של 100,000 דולר במקרה של גירושין, פי שניים מהסכום ששילם לגרושותיו. מייקל מסכים והם מתחתנים ויוצאים לטיולים ברחבי אירופה.

ניקול מתרחקת ממנו ורוצה לאלף אותו. מייקל רוצה ליישם את שיטתו של פטרוקיו באילוף הסוררת כלומר סטירות ומכות בישבנה אך היא מחזירה לו בהתאם.

לבסוף מביימת ניקול כאילו יש לה מחזר. המחזר הזה הוא ידידה אלברט. מייקל כועס ומסכים לגירושין. ניקול מקבלת 100,000 דולר וכעת היא עשירה.

מייקל מתמוטט נפשית ומאושפז במוסד כשהוא מלובש ב"חולצת משוגעים".

ניקול באה לבקר אותו, היא אומרת לו שהתאהבה בו ממבט ראשון וכי כעת היא עשירה אבל למרות זאת עדיין אוהבת אותו. הוא מחייך, משחרר את עצמו מ"חולצת המשוגעים" ושניהם מתחבקים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| גרי קופר | מייקל ברנדון | מיליונר אמריקאי |
| קלודט קולברט | ניקול זה לואיסל |  |
| דייוויד ניבן | אלברט | ידיד של ניקול |
| אדוארד אוורט הורטון | מרקיז דה לואיסל | אבא של ניקול |

קישורים חיצוניים
----------------

ויקישיתוף מדיה וקבצים בנושא **אשתו השמינית של כחול הזקן** בוויקישיתוף

* "אשתו השמינית של כחול הזקן", במסד הנתונים הקולנועיים IMDb (באנגלית)
* "אשתו השמינית של כחול הזקן", באתר AllMovie (באנגלית)
* "אשתו השמינית של כחול הזקן", באתר Rotten Tomatoes (באנגלית)
* "אשתו השמינית של כחול הזקן", במסד הנתונים הקולנועיים KinoPoisk (ברוסית)
* קדימון לאשתו השמינית של כחול הזקן, באתר יוטיוב
* אשתו השמינית של כחול הזקן, באתר TCM
שגיאות פרמטריות בתבנית:מקורות   
פרמטרי חובה [ נושא ] חסרים 


במתמטיקה, **קבוע אפרי** הוא הערך של פונקציית זטא של רימן בנקודה 3, כלומר המספר 

{\displaystyle \zeta (3)=\sum \_{n=1}^{\infty }{\frac {1}{n^{3}}}=1+{\frac {1}{2^{3}}}+{\frac {1}{3^{3}}}+{\frac {1}{4^{3}}}+{\frac {1}{5^{3}}}+{\frac {1}{6^{3}}}+{\frac {1}{7^{3}}}+{\frac {1}{8^{3}}}+{\frac {1}{9^{3}}}+\ldots \approx 1.20205\ldots }.
הקבוע נקרא על שם רוז'ה אפרי (1916‏-1994) אשר בשנת 1978 הוכיח כי הוא אי-רציונלי.

רקע
---

ב-1735 פתר לאונרד אוילר את בעיית בזל והוכיח ש-{\displaystyle \zeta (2)={\frac {\pi ^{2}}{6}}}. אוילר אף הגדיל לעשות והראה ש-{\displaystyle \zeta (2n)={\frac {(2\pi )^{2n}(-1)^{n+1}B\_{2n}}{2\cdot (2n)!}}}, כאשר {\displaystyle B\_{k}} הוא מספר ברנולי ה-k. מכיוון שפאי הוא מספר טרנסצנדנטי, תוצאתו של אוילר מראה שכל ערכי פונקציית זטא במספרים טבעיים זוגיים הם מספרים טרנסצנדנטיים (ובפרט אי-רציונליים).

לעומת זאת, לא נמצאה דרך דומה לחשב את ערכי פונקציית זטא בנקודות אי-זוגיות, והשאלה האם ערכים אלו אי-רציונליים נותרה פתוחה ב-200 השנים הבאות.

ב-1978 הציג רוז'ה אפרי, מתמטיקאי מבוגר ואלמוני למדי דאז, הוכחה מפתיעה לכך ש-{\displaystyle \zeta (3)} הוא אי-רציונלי. מאז הקבוע נקרא על שמו. משערים שקבוע אפרי הוא מספר טרנסנצנדטי, אך טענה זו טרם זכתה להוכחה.

ההוכחה של אפרי
--------------

ההוכחה של אפרי לאי-רציונליות של {\displaystyle \zeta (3)} נחשבת לטכנית ו"אד הוקית" למדי.

ההוכחה מסתמכת על משפט ידוע של דיריכלה הקובע שמספר רציונלי אינו ניתן לקירוב דיופנטי מסדר העולה על 1. אפרי מצא טור של מספרים רציונליים שמתכנס ל-{\displaystyle \zeta (3)} מהר מספיק כדי לייצר קירוב דיופנטי מסדר העולה על 1.

ערכי פונקציית זטא בנקודות אי-זוגיות נוספות
------------------------------------------

ניסיון להשתמש בשיטה של אפרי במטרה להוכיח שערכים נוספים של פונקציית זטא בנקודות אי-זוגיות גם הם אי-רציונליים נחל כישלון. זאת על אף שמשערים שכל הערכים הם אי-רציונליים.

Wadim Zudilin הוכיח בתחילת שנות ה-2000 שקיימים אינסוף ערכים אי-רציונליים של פונקציית זטא בנקודות אי-זוגיות, ושלפחות אחד מבין ערכי הפונקציה בנקודות 5, 7, 9, 11 הוא אי-רציונלי.

ראו גם
------

* קבוע קטלן

קישורים חיצוניים
----------------

* קבוע אפרי, באתר MathWorld (באנגלית)
* סדרת הספרות העשרוניות של קבוע אפרי באתר OEIS – האנציקלופדיה המקוונת לסדרות של מספרים שלמים
* סדרת המספרים בהצגה של קבוע אפרי כשבר משולב באתר OEIS – האנציקלופדיה המקוונת לסדרות של מספרים שלמים

| מספרים אי-רציונליים נודעים |
| --- |
| מספרים אלגבריים | 2√ • 3√ • יחס הזהב 𝜑 • יחס הכסף δ*Ag* •  היחס הפלסטי 𝜌 |  |
| מספרים טרנסצנדנטיים | בסיס הלוגריתם הטבעי 𝑒 • פאי 𝜋 • קבוע גאוס • קבוע אומגה Ω • קבוע ליוביל |
| מספרים אי-רציונליים, שלא ידוע האם הםאלגבריים או טרנסצנדנטיים | קבוע אפרי (3)ζ • קבוע ארדש-בורוויין |
| טריגונומטריה | קבועים טריגונומטריים מדויקים |
רימון על מקל המותאם לרומה רימונים
ררנ"טיסט מחטיבת הצנחנים בפעולת כראמה (1968)
מטול רימונים מותקן על M1 גאראנד
**רומֶה רימונים** או מטול, הוא התקן המאפשר להרכיב רימון על קנה רובה (רובה מטען (רומ"ט) או רובה סער) ולשגרו מקנה הרובה באמצעות לחיצה על ההדק.

הסבר
----

כדי לשגר את הרימון, חייב הלוחם להחליף את מחסנית הכדורים הרגילים שברובה במחסנית תחמישים (התחמישים הם תרמילי כדורים ללא קליע, הממולאים באבק שרפה הודף בעל עוצמה חזקה יותר מהרגיל), להתקין את הרומה על קנה הרובה, ו"להלביש" עליו את רימון הרובה. בשל ההדף הרב שנוצר בעת הירי, אין אפשרות לירות את רימון הרובה כשהקת צמודה אל כתף הלוחם, ויש להצמיד את עקב הקת למשטח מאסיבי כגון קיר או גזע עץ. בתנאי שדה, כורע הלוחם ברך, ומניח את עקב הקת על האדמה, כאשר הרובה מוטה בזווית של 45 מעלות להשגת טווח מרבי. הירי מבוצע כאשר הלוחם מניח את ידו האחת בחזקה מעל למתפס הרובה, ובידו השנייה מפעיל את הדק הרובה. החזקה לא יציבה או לא נכונה של הרובה, תביא להשלכתו של הרובה בפניו של הלוחם הרוכן מעליו.

יתרון שיטה זו הוא בכך שטווח השיגור של הרימון גדול בהרבה מטווח זריקה של רימון יד, ושהרימון נורה בקשת בליסטית. אין אפשרות לירות ברובה כדורים רגילים כל עוד לא הוסר רימון הרובה מעל קנה כלי הנשק.

השורש ר.מ.ה בארמית משמעו השלכה, ומכאן השם 'רומה'.

היסטוריה
--------

החל ממלחמת העולם השנייה ועד לשנות ה-70 של המאה ה-20, השימוש ברומה רימונים נגד טנקים (ררנ"ט) היה נפוץ למדי. בשנות ה-80 הוחלף הררנ"ט במטולי רימונים ייעודיים ובמשגר M-203 אשר מורכב מתחת לקנה של הרובה.

בשנות ה-90 של המאה ה-20, כאשר החלו לפתח אמצעים לפיזור הפגנות (אלפ"ה), חזר השימוש בהתקנים דמויי ררנ"ט ושימוש בכדורי תחמיש חסרי קליע, לצורך ירי אמצעים כגון רימוני גז מדמיע וגלילי גומי המאוחסנים בהתקנים (כגון ררנ"ג או "טמפון").

ראו גם
------

* מטול רימונים
* רימון יד
* רובה
* כדור גומי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רומה רימונים** |
| ויקימילון ערך מילוני בוויקימילון: **ררנ"ט** |
| ויקישיתוף תמונות ומדיה בוויקישיתוף: **רומה רימונים** |


1. ↑  צה"ל עושה שימוש רב בארמית לתיאור מונחים כגון זיווד.
"**כמו בלדה**" (ידוע גם במילותיו הראשונות: "**אִם זֵר קוצים כואב**") הוא שירו של המשורר הישראלי נתן יונתן. השיר הולחן על ידי המלחין והרופא גידי קורן, ובוצע לראשונה על ידי להקת "האחים והאחיות".

אף שהשיר נכתב זמן קצר לפני מלחמת יום הכיפורים, בתודעה הציבורית קושר השיר ושירים נוספים אל אבל השכול על בנו של יונתן, ליאור, שנהרג במלחמת יום הכיפורים בסתיו 1973. לדברי נתן יונתן, חודשים מספר לאחר מלחמת יום הכיפורים, פנה אליו העורך של מדור הספרות של "מעריב", הסופר משה שמיר, וסיפר לו כי מצא אצלו שיר של יונתן וביקש לפרסמו. כיוון שיונתן חש כבוד רב אל שמיר, שהיה הראשון שפרסם את שיריו, נאות לבקשתו. השיר ששמיר פרסם היה "כמו בלדה" ולמרות היותו שיר אהבה, בעקבות הנסיבות, הוא נצרב בתודעה הישראלית כשיר זיכרון.

על נסיבות הכתיבה סיפר נתן יונתן: "השיר נכתב בימים של מצוקת נפש שלא הרפתה ממני, הייתי מרבה באותם ימים לנסוע ברכבת לחיפה, בשעות ערב, והשיר הולך ומתחבר בתוכי, כמין דיאלוג מדומה, שרק האני בו מדַבּר; וכדי שלא להתפתות לביטוי פתטי, שהיה אולי הולם את מצב הרוח, לבשתי את מסכת הבלדה, שנועדה מטבע בריאתה למצבים פתטיים באמת, לרגעים הרי־גורל, ובה הכול אפשרי ואמין: הנכונות ללכת למדבר כדי ללמוד לכאוב, או לגור בין הכֵפים הקשים והבודדים – ובה גם אפשר לדבּר ללא פחד על מה ששואל הלב שיקרה לאחר שיידום: 'תגידי לי מלים יפות מבכי ואושר, הוא כנראה אהב אותי, האיש הזה'. ה'מסכה' הִכתיבה את התבנית הריתמית, התמטית, אפילו איזה לחן ליווה את הכּתיבה, כשהגעתי לכלל כתיבה. היו לשיר בתים נוספים שנמחקו, וטוב שנמחקו. בלדה קלאסית לא נוצרה כאן, וגם לא שאפתי לכך, אבל משהו מהבלדה יש".

השיר בלחנו של קורן נעשה אהוב מאוד, במיוחד אצל צעירים, וזכה לעיבודים וביצועים רבים, בין השאר על ידי דודו זכאי, אייל גולן, שלומי שבת, נריה חובב, אמיר דדון ואחרים.

לחן נוסף נכתב על ידי שלמה גרוניך. השיר בלחנו של גרוניך ליווה את סרטם התיעודי של נתן יונתן וחיים שירן, "ליאור", ששודר בטלוויזיה הישראלית.

קישורים חיצוניים
----------------

* "כמו בלדה" באתר בית לזמר העברי
* מילות השיר "כמו בלדה" באתר שירונט
* אורי הייטנר, מילים יפות מבכי ואושר, באתר israblog
* נתי גבאי, שיר האהבה שהפך לשיר זיכרון, בבלוג "הספרנים" של הספרייה הלאומית, 1 ביוני 2022

הערות שוליים
------------

1. ↑  מופע הצדעה לנתן יונתן שהתקיים בלשכתו של ראש עירית ת"א במסגרת פסטיבל הפסנתר 2002 (לאחר 5:19 דקות בסרטון), באתר "מפגש זמר"
2. ↑  מכתב מאת נתן יונתן אל משה ידעיה, חניתה, 31.10.1983, "משיצא השיר לאור, יצא מרשותי: נתן יונתן מספר על כתיבת השיר 'כמו בלדה'", הביא לדפוס: גדעון טיקוצקי, **ידיעות אחרונות, "7 לילות"**, 22.9.2023, עמ' 17-16
3. ↑  על פי ריאיון עם זיו יונתן ברשת ג' זיו יונתן מתארח ברשת גימל, 25 בינואר 2014, באתר לזכר נתן יונתן
4. ↑  הסרט "ליאור", באתר לזכר נתן יונתן
נושאת המטוסים הרוסית אדמירל קוזנצוב מונעת במזוט וכתוצאה מכך פולטת עשן שחור הנראה למרחק.
**מזוט** הוא דלק נוזלי ותוצר של זיקוק נפט.

מזוט הוא כל דלק נוזלי המשמש לבעירה בתנור, כבשן וכדומה לשם הפקת חום או המשמש במנוע להפקת חשמל. 

המונח מזוט אינו כולל שמנים שנקודת הבזק שלהם היא 40°C, או שמנים המשמשים לפתיליה. המזוט יכול להיות תוצר של נפט גולמי, משקע של פעולות זיקוק, או תערובת שלהם. לכן סולר הוא סוג של מזוט.

נוהגים לחלק את המזוט לשישה סוגים, לפי טמפרטורת הרתיחה, הרכב וייעוד. מזוט מספר 1 ומס' 2 מיוחסים כ**מזוט מזוקק**, ואילו מזוט מס' 4, מס' 5, מס' 6 מיוחסים כ**מזוט משקע**. מזוט מספר 1 הוא קרוסין. מזוט מספר 2 הוא סולר. לעיתים מכונה "בונקר C" מזוט מס' 6.

מזוט במשמעותו המקובלת הוא הדלק המסחרי הכבד ביותר שניתן להפיק מנפט גולמי והוא כבד יותר מבנזין ומקרוסין. טמפרטורת הרתיחה של מזוט נעה בין 370 ל-600°C. המזוט מורכב משרשראות פחמימנים ארוכות (של בין 20 ל-70 אטומי פחמן). מזוט זה משמש להנעת ספינות ולהפקת חשמל.

המזוט נחשב לדלק מזהם ביותר. בהשוואה לסולר, ייצור חשמל ממזוט מוביל לפליטה תחמוצות גופרית בשיעור של פי 6 מסולר, ותחמוצות חנקן בשיעור של פי 2.

מסיבות היסטוריות של עידוד התעשייה, הבלו על המזוט נמוך במיוחד, ומגיע לשיעור של 1.4 אג' לליטר (להשוואה, הבלו על הסולר הוא 2.71 שקלים לליטר).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מזוט** |

* מסמך מפורט על מזוט של רשות הפארקים האמריקאית.

הערות שוליים
------------

1. ↑  בונקר משמעו גם מחסן לדלקים או פחמים.
2. 1 2  ניתן להפחית את תעריפי החשמל על ידי השוואת המיסוי על סולר למיסוי על מזוט, אתר המשרד להגנת הסביבה
3. ↑  עדכון שיעורי הבלו לינואר 2011, אתר התאחדות התעשיינים

| מוצרי דלק |
| --- |
| דלק מאובנים | בנזין • ביטומן • חולות זפת • כבול • מזוט • פרפינים • נפט • נפטא • סולר • פחם אבן • פחם עץ • פצלי שמן • קרוסין/דלק סילוני • RP-1 • גז טבעי |  |
| דלקים שאינם מחצביים | גז פחמימני מעובה • ביו דיזל • דלק גרעיני • עצי הסקה • אתנול • אנרגיה הידרואלקטרית • אנרגיה גאותרמית • אנרגיה סולארית • אנרגיית רוח • הפקת אנרגיה מפסולת |
**כיכר האבוס** (בערבית: **ميدان المهد**, "כיכר העריסה"; באנגלית: **Manger Square**) היא הכיכר העירונית המרכזית בבית לחם. מקור השם הערבי הוא בעובדה שבצדה המזרחי ניצבת כנסיית המולד, שבה הונח ישו באבוס, מיד לאחר לידתו. בציבור הישראלי רווח גם שמה האנגלי של הכיכר, שמשמעותו זהה, היינו "כיכר האבוס".

מבנה
----

הכיכר נחלקת לשני חלקים: החלק המערבי רבוע בצורתו, ומשמש כמדרחוב מאז ששופץ בשנים 1998–1999, ובו נטועים עצי מיש דרומי. בצדה המערבי של רחבה זו ניצב מסגד עומר, המסגד היחיד בעיר, אשר נבנה בשנת 1860 ושופץ בשנת 1954. המסגד קרוי על שם עומר בן אל-ח'טאב. מדרום לו ניצב בניין עיריית בית לחם. בצדה הצפוני של הכיכר שוכן "מרכז בית לחם לשלום" ותחנת משטרה. חלקה המזרחי של הכיכר מוארך ומוביל בין המנזר הארמני מדרום ובית הקברות האורתודוקסי מצפון, לעבר כנסיית המולד, כנסיית קתרינה הקדושה הקתולית ואכסניית קאזה נובה.

הרחוב הראשי, המוביל מהכיכר צפונה לעבר ירושלים, קרוי גם הוא בשם "האבוס" או "מאנגר". עוד יוצאים ממנה רחוב הרועים, המוביל מזרחה לעבר בית סאחור, ורחוב פאולוס השישי, המוביל ממנה מערבה. הכיכר משמשת כמוקד העיקרי לחגיגות חג המולד בעיר, עת מוצב בה עץ עץ חג המולד והיא מקושטת ומוארת. מאז 2012 מהווה הכיכר חלק מאתר המורשת העולמית בעיר.

גלריה
-----

* מראה ממזרח (מכיוון כנסיית המולד): מימין מרכז בית לחם לשלום ובצידה הרחוק של הכיכר נראה מסגד עומר ובניין עיריית בית לחםמראה ממזרח (מכיוון כנסיית המולד): מימין מרכז בית לחם לשלום ובצידה הרחוק של הכיכר נראה מסגד עומר ובניין עיריית בית לחם
* מרכז בית לחם לשלוםמרכז בית לחם לשלום
* עץ חג המולד בכיכר בשנת 2012עץ חג המולד בכיכר בשנת 2012
* תהלוכה קתולית בכיכר בערב חג המולד (2006)תהלוכה קתולית בכיכר בערב חג המולד (2006)

ראו גם
------

* כנסיית המולד

קישורים חיצוניים
----------------

ויקישיתוף מדיה וקבצים בנושא **כיכר האבוס** בוויקישיתוף

הערות שוליים
------------

1. ↑  Mosque of Omar, Bethlehem

  


| Flag of SenegalFlag of Senegal סמל אונסק"וסמל אונסק"ו אתרי מורשת עולמית ברשות הפלסטינית |
| --- |
| 

|  |
| --- |
| מקום הולדתו של ישו: כנסיית המולד ונתיב עולי הרגל לבית לחם: כנסיית המולד, כנסיית קתרינה הקדושה וכיכר האבוס • ארץ הזית והיין • העיר העתיקה של חברון • יריחו העתיקה / תל א-סולטאן |

 |
**אטיין אז'ן סיסרי** (בצרפתית: **Etienne Eugène Cicéri**;‏ 27 בינואר 1813 – 20 באפריל 1890) היה צייר, מאייר, חרט ומעצב תפאורות תיאטרון צרפתי.

ביוגרפיה
--------

הוא בא ממשפחת אומנים. אביו היה צייר ומעצב תפאורות, פייר-לוק-שארל סיסרי. הוא היה גם נכדו של הצייר ז'אן-בטיסט איזבה, ואח של אמו היה הצייר אז'ן איזבה.

את השיעורים הראשונים שלו קיבל מאביו ומדודו והושפע מאסכולת ברביזון כשהיה עדיין צעיר. הוא החליט להתמחות בנופים והיה בין האמנים הראשונים שעבדו בבורון-מרלוטה, שם התיישב בשנת 1849.

התערוכה הראשונה שלו בסלון פריז הייתה בשנת 1851. בשנה שלאחר מכן הוענקה לו מדליה.

הוא היה גם צייר בצבעי מים וגם צילם לאלבומי ליטוגרפיות, שעובדו בצורה רומנטית כדי להציג את הסצינות באופן יותר מציאותי.

אחד האלבומים הפופולריים ביותר שלו נערך בעקבות נסיעות שערך לאלפים והפירנאים: Les Pyrénées dessinées d'après nature et lithographiées ו- La Suisse et la Savoie, על סמך צילומים של הצלם פרדריק מארטן, שצולמו בשנים 1859–1865.

מאוחר יותר, הוא היה אחד האמנים שהשתתפו בהמחשת כתבי המסע של הסופר והמחזאי הברון טיילור והסופר שארל נודייה, שנאספו בנסיעותיהם דרך נופי בריטני.

כמה מיצירותיו נעשו בצפון אפריקה, וזכו למוניטין כאוריינטליסטיים.

כאביו, הוא גם יצר תפאורות לתיאטרון וכמה עבודות דקורטיביות, במיוחד בשאטו דה מונטמורט.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אז'ן סיסרי** בוויקישיתוף

הערות שוליים
------------

1. ↑  Bourron-Marlotte village d'artistes en forêt de Fontainebleau. Office de tourisme - Office de Tourisme de Bourron-Marlotte, web.archive.org, ‏2017-07-29
2. ↑  Eugène Cicéri, www.apophtegme.com

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 8988
* BNE: XX4976787
* BnF: cb15305406r (data)
* DSI: 5467
* GND: 124712142
* ISNI: 0000 0001 0857 5042
* KulturNav: 486aac4d-03de-4229-98cd-c5b06919300d
* LCCN: nr97018945
* NKC: ola2013783422
* NLG: 216452
* RKD: 16844
* SUDOC: 112704271
* ULAN: 500026146
* VcBA: 495/183216
* VIAF: 301823838
* WorldCat: lccn-nr97018945

 |
סמל הקבוצה בעבר
**מכבי כרמיאל** היא קבוצת כדורסל ישראלית מהעיר כרמיאל, המתמודדת בליגה הארצית ומארחת ב**אולם הורוביץ**.

היסטוריה
--------

בסיום עונת 1993/94, העפילה הקבוצה לליגה הלאומית ושיחקה בה עד עונת 1999/2000, בה העפילה לליגת העל.

הקדנציה בליגת העל נמשכה עונה אחת בלבד (2000/01), שבסיומה (עם מאזן של ניצחון אחד מול 27 הפסדים) מצאה את עצמה חוזרת לליגה הלאומית ולאחר עונה אחת, נשרה עד לליגה הארצית.

בסיום עונת 2009/10 ירדה הקבוצה לליגה א'. בחודש אוגוסט 2012 הוקפצה הקבוצה בחזרה לליגה הארצית בעקבות בקשתה של קבוצת הפועל מגידו לרדת לליגה א'. שנה לאחר מכן נשרה הקבוצה חזרה לליגה א' לאחר שהקבוצה סיימה את העונה בליגה הארצית במקום ה-10 ונוצחה בסיכום שני המפגשים בידי הפועל רמת גן מליגה א (על חודה של נקודה אחת בלבד) שהעפילה במקומה לליגה הארצית.

בסיום עונת 2016-17 חזרה הקבוצה לליגה הארצית 4 שנים אחרי שירדה לליגה א לאחר שהקבוצה זכתה באליפות ליגה א צפון

בסיום עונת 2017-18 סיימה הקבוצה במקום האחרון בליגה ארצית צפון אך עקב הישארות הפועל חיפה בליגה הלאומית, התפרקות הפועל ג'ת וויתור של הקבוצות עירוני קריית אונו והפועל קריית טבעון על מקום בליגה, נשארה הקבוצה בליגה הארצית.

בסיום עונת 2018/19 ירדה הקבוצה לליגה א'

בסיום עונת 2019/20 העפילה הקבוצה לליגה הארצית.
הקבוצה מפעילה מחלקת נוער של כ-10 קבוצות גיל.

### שחקני עבר בולטים

* אילן נניקשווילי
* קארל לוט
* בילי מרטין
* רוד חאניבל
* ארז גולדשמיט
* אלי הבר
* גלעד ארוש
* אבי ונדל
* ראובן גמבשו
* שגיא רטנר
* בועז כהן
* אורן מילשטיין
* טרייסי הקטור
* סקיפר יאנגבלאד
* לינארד סטיוארס
* דייוויד קרייטמן
* מוטי אמישה
* אבי נניקשווילי
* חנן אנדיבו
* אלון מרלי
* בני בוכניק
* אארון אוואנס
* עידן נשלסקי
* אילן עמר
* רלו סולומונוביץ'
* מוטי דמרי
* זיו תבור

### מאמנים בעבר

* שי ברוך
* מארק בריסקר
* עומר טל
* איתן שוחט
* רונן בר-און
* יריב ורשיצקי
* רוני אלטמן
* שי מינסטר
* נתן ממן
* דוד לוי

הערות שוליים
------------

1. ↑  מכבי כרמיאל שסיימה אחרונה נשארה בליגה בעקבות הישארות הפועל חיפה בלאומית, התפרקות הפועל ג'ת, וויתרוים של קריית אונו וקריית טבעון על מקום בליגה, באתר ספסל
רבי **יצחק אייזיק אייכנשטיין מזידיטשוב** (ה'תקס"ה, 1805 - ט' בסיוון ה'תרל"ג, 1873) היה האדמו"ר מזידיטשוב בדור השני של השושלת.

ביוגרפיה
--------

יצחק אייזיק נולד בגליציה בשנת ה'תקס"ה לרבי ישכר בעריש אייכנשטיין מזידיטשוב ולעטיא בתו של רבי אליהו לאנגענויער. היה תלמידו המובהק של דודו רבי צבי הירש מזידיטשוב מייסדה של החסידות.

אחר פטירת רבי צבי הירש המשיכו את דרכו אחיו רבי ישכר בעריש ורבי משה מסאמבור וחתנו-אחיינו רבי יהודה צבי מראזלה. לאחר פטירתם החלו חסידים (בהוראת רבי ישראל מרוז'ין) לנסוע לרבי יצחק אייזיק שנמנע מלהתנהג כאדמו"ר רשמי של זידיטשוב כל עוד חי רבו  השר שלום מבעלזא. רבי יצחק אייזיק היה ידוע בהתמדתו בלימוד ובגדלותו בתורה בנגלה ובעיקר בנסתר.
הנהגתו האישית התאפיינה בקדושה וטהרה קיצונית. הוא מיעט באכילה שתייה ושינה עד כדי צמצומם לכמות המינימלית ביותר. כדודו וכדרכה של שושלת זידיטשוב הרבה לעסוק בזוהר ובתורת הקבלה וכך גם ספריו שנכתבו על דרך קבלת האר"י. הוא מהבולטים מההוגים החסידים שדרכם הייתה דרך קבלת האר"י הקלאסית. אלפי חסידים נהרו לחצרו ובהם גם רבנים ואדמו"רים חשובים. תלמידו המובהק היה רבי יוסף מאיר וייס מספינקא מייסד חסידות ספינקא. בניו וצאצאיהם כיהנו גם הם כאדמו"רים בזידיטשוב ובעיירות נוספות.

בשל ההערצה הרבה כלפיו, והעובדה שאדמו"רים רבים היו מתלמידיו, חדרו מנהגי זידיטשוב לחצרות חסידיות נוספות, בהם חסידויות טאש, קוסון, ספינקא, קומרנא, קאליב. כן שרדו ניגונים שמקורם בחסידות זידיטשוב בחסידיות בעלזא ובמונקטש.

ספריו:

* פירוש מהרי"א על מדרש רבה וילקוט שמעוני
* ליקוטי תורה וש"ס על התורה.
* תולדותיו וסיפורים אודותיו כונסו בספר "פאר יצחק".

צאצאיו
------

חמשת בניו שימשו באדמו"רות.

* רבי אלכסנדר סנדר יום טוב ליפא (בערך תקפ"ד - י"א בתשרי תרמ"ד) ממלא מקום אביו. היה חתנו של הרב לייבוש יאלעס (בנו של רבי יעקב צבי, ה"מלוא הרועים").
* רבי שלמה יעקב (בערך תק"ץ - כ"ו בכסלו תרמ"ו) מסטרי. חתן קרובו רבי יוסף מקוזיבה (חתן רבי צבי הירש מזידיטשוב) ובזיווג שני חתן רבי אברהם אבא משנדישוב.
* רבי ישכר בעריש מדולינא (בערך תקצ"ה - כ"ט בשבט תרמ"ו), חתן רבי אברהם מסטרטין.
* רבי אליהו אייכנשטיין (תקצ"ז - ה' בסיוון תרל"ח) מזידיטשוב. חתן רבי יהודה לייביש ערליך רבה של ראזלה (חתנו של רבי צבי הירש מזידיטשוב).
* רבי מנחם מנדל (בערך ת"ר - י"א באדר תרס"א) מזידיטשוב. חתן רבי חיים אברהם ממיקולייב
* סאשע רייזל אשת קרובה הרב ישראל יוסף לבין (נכד רבי צבי הירש מזידיטשוב).

קישורים חיצוניים
----------------

* **פאר יצחק**, באתר היברובוקס
* **מדרש רבה-בראשית עם פירוש מהרי"א**, באתר היברובוקס
* יצחק איזיק (1804-1872), מזידיצ'וב, דף שער בספרייה הלאומית

הערות שוליים
------------

1. ↑  ראו גרשם שלום בערך קבלה באנציקלופדיה העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308088305171
* VIAF: 30830803
* WorldCat (עם VIAF): 30830803

 |
**מרק חסה** (באנגלית: **Lettuce soup**) הוא מרק שמוכן עם חסה כמרכיב עיקרי. 

מאפיינים 

ניתן להכין אותו עם אינספור חסות ומרכיבים אחרים, וכמה מרקי חסה עשויים להשתמש במספר זני חסה בהכנתם. זה חלק מהמטבח הצרפתי והמטבח הסיני. "מרק קרם חסה" הוא סוג של מרק חסה המוכן באמצעות חלב או שמנת. ניתן להגיש את המרק עם טוסט או לחמניות כתוספת או עם המרק שנמזג מעליהם. ניתן להגיש אותו כמנה ראשונה, כתוספת או כמנה עיקרית, וניתן להגיש אותו חם או קר.

הכנה
----

חסה היא מרכיב עיקרי, וניתן להשתמש בכמה סוגי חסה, כגון חסה תרבותית, חסה ערבית (הידועה גם בשם חסה רומאית), חסה בוסטון, חסה עלים ירוקים (חסה אירופית) וחסה אייסברג, בין היתר. ניתן לקצוץ את החסה, לקרוע, לגרוס או לפרוס לרצועות. מרכיבים נוספים עשויים לכלול, בין היתר, ציר עוף, ציר בקר, שמנת, חלב, יין, מיץ לימון, ביצה או חלמון, בשר, אורז, תפוחי אדמה, ירקות, חמיצה, גרגיר הנחלים, סלק עלים, אסקרולה, אפונה, פטרוזיליה טרייה/פטרוזיליה מיובשת, פירורי לחם, בצל, שאלוט, שום, מלח ופלפל, בין היתר. חלק מהמתכונים מרסקים את כל המרכיבים יחד, ויש מתכונים שמסננים במסננת. מרק חסה מוגש לפעמים עם טוסט או לחמניות, כתוספת או המרק שנמזג עליהם. לפעמים משתמשים במנה לקישוט בקרוטונים או בייקון קצוץ. במטבח הצרפתי, מרק חסה מוגש בדרך כלל כנמזג על גבי פרוסות דקות של לחם צרפתי קלויות קלות. חלק מהגרסאות מוגשות קרות. סך הקלוריות עשוי להשתנות בהתאם למרכיבים המשמשים. לדוגמה, גרסאות המשתמשות בחלב עשויות להכיל פחות קלוריות מאלה שמשתמשות בשמנת.

כלי אוכל
--------

הגרסאות הסיניות כוללות מנות קנטונזיות כמו "עוף טחון עם מרק חסה" ו"דגים עם מרק חסה".

ראו גם
------

* כריך חסה
* רשימת מרקים סיניים
* רשימת מרקים ותבשילים צרפתיים
* רשימת מרקים
* רשימתל מרקי ירקות

הערות שוליים
------------
**כופר** (באנגלית: **Ransom**) הוא סרט מותחן אמריקאי משנת 1996 בבימויו של רון הווארד, אודות זוג הורים המנסים להתמודד עם חטיפת בנם. בסרט מככבים אנסמבל שחקנים כדוגמת מל גיבסון, רנה רוסו, דלרוי לינדו, גארי סיניז, לייב שרייבר, דוני וולברג, לילי טיילור, אוון הנדלר ובראוולי נולטי. הסרט זכה להצלחה רבה ולמועמדות לפרס גלובוס הזהב לשחקן הטוב ביותר - סרט דרמה על תפקידו של גיבסון. הסרט מבוסס על הסרטים "Ransom!‎" ו"High and Low".

הסרט יצא לאקרנים בארצות הברית ב-8 בנובמבר 1996, ובישראל ב-10 בינואר 1997.

עלילת הסרט
----------

במהלך יריד מדעים שאליו מגיע טום מאלן (מל גיבסון), בנו שון (בראוולי נולטי) נחטף. לאחר מספר שעות טום מקבל דואר אלקטרוני שבו מפורטת בקשת כופר של שני מיליון דולרים תמורת שון. טום, בעליה של חברת תעופה ובעצמו טייס קרב בחיל האוויר האמריקני לשעבר שלחם במלחמת וייטנאם, ואשתו קייט (רנה רוסו) מחליטים לדווח על האירוע ל-FBI למרות הסכנות. סוכני הבולשת, בפיקוד לוני הוקינס, מקימים בביתם מרכז פיקוד ושליטה ומנחים אותם כיצד לשוחח עם החוטפים.

האחראי על החטיפה הוא השוטר ג'ימי שאכר (גארי סיניז). ג'ימי מנחה את טום להיכן לבוא עם הכופר. במהלך העברת הכופר, צוות ה-FBI- מתערבים והורגים את שליחו של ג'ימי. בעקבות זאת, טום מחליט לשנות גישה ובמקום לתת את הכופר לחוטפים הוא מכריז שמי שיביא את החוטפים אליו יקבל את סכום הכופר.

אנשי ה-FBI לא מרוצים מהחלטתו של טום והם מנסים לשכנע את קייט לגרום לטום לשלם את הכופר. אחרי ששום דבר לא מצליח, ג'ימי הורג את חבריו במטרה לזכות בסכום הכופר. לבסוף, כשג'ימי מגיע לבית משפחת מאלן, שון מזהה אותו בתור החוטף. מתפתח מאבק בין ג'ימי לבין טום, שבסופו יורים לוני וטום בג'ימי למוות.

ביקורות והכנסות
---------------

הסרט זכה בעיקר לביקורות חיוביות עם ציון גבוה של 71% על פי מדד האתר "Rotten Tomatoes". בנוסף, מל גיבסון וגארי סיניז קיבלו ביקורות חיוביות על הופעתם בסרט.

הסרט נחשב כהצלחה כלכלית גדולה בהשוואה לתקציב 80 המיליון דולר שלו. הוא הכניס 136,492,681 דולר בארצות הברית וכ-173 מיליון דולר בשאר העולם. בסיכום הכנסותיו, הסרט התברג כסרט השביעי המכניס ביותר בארצות הברית לשנת 1996.

פרסים ומועמדויות
----------------

הסרט זכה בפרס איגוד ה-ASCAP לשובר הקופות הטוב ביותר. בנוסף הסרט היה מועמד לכמה פרסים; פרס סאטורן לסרט פעולה/הרפתקה/מותחן הטוב ביותר, פרס גלובוס הזהב לשחקן הטוב ביותר - סרט דרמה (מל גיבסון), פרס איימג' (Image Awards) לשחקן המשנה הטוב ביותר (דלרוי לינדו) ופרס האמנים הצעירים לשחקן המשנה הטוב ביותר (בראוולי נולטי).

דמויות
------

* מל גיבסון - טום מאלן
* גארי סיניז - ג'ימי שאכר
* רנה רוסו - קייט מאלן
* בראוולי נולטי - שון מאלן
* דלרוי לינדו - לוני הוקינס
* לילי טיילור - מאריס קונר
* לייב שרייבר - קלארק בארנס
* דוני וולברג - קאבי בארנס
* אוון הנדלר - מיילס רוברטס
* דן הדייה - ג'קי בראון

קישורים חיצוניים
----------------

ויקישיתוף מדיה וקבצים בנושא **כופר** בוויקישיתוף

* "כופר", במסד הנתונים הקולנועיים IMDb (באנגלית)
* "כופר", באתר נטפליקס
* "כופר", באתר AllMovie (באנגלית)
* "כופר", באתר Rotten Tomatoes (באנגלית)
* "כופר", באתר Box Office Mojo (באנגלית)
* "כופר", באתר Metacritic (באנגלית)
* "כופר", באתר אידיבי
* "כופר", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2007005195
* WorldCat (עם LCCN): n2007-005195

 |
**לוסיאנו דניאל קסטרו** (בספרדית: **Luciano Daniel Castro**, נולד ב-16 במרץ 1975; בואנוס איירס, ארגנטינה), המוכר בשם **לוסיאנו קסטרו**, הוא שחקן ארגנטינאי אשר ידוע בעיקר בתפקידו בטלנובלות הארגנטינאיות "לה לולה", "יורשי הנקמה" ו"Sos mi hombre". 

קסטרו קטף את פרס "מרטין פיירו" בקטגוריית "שחקן הקומדיה הטוב ביותר", בתפקידו בטלנובלה הארגנטינאית "לה לולה" והיה מועמד בשלושה פרסי "מרטין פיירו" בקטגוריית "השחקן הטוב ביותר" בתפקידיו בטלנובלות "Valientes", "יורשי הנקמה" ו-"Sos mi hombre".

קריירה
------

קסטרו התחיל את קריירת המשחק שלו בשנים 1992-1994, כשהופיע בטלנובלה הארגנטינאית של היוצרת והמפיקה כריס מורנה, "Jugate conmigo" ("שחק איתי"), בה גילם את דמותו של לוסיאנו.

בשנת 1995 שיחק בטלנובלה הארגנטינאית של היוצרת והמפיקה כריס מורנה, "קטנטנות", בה גילם את דמותו של טאנו.

בשנים 1997-1998 שיחק בטלנובלה הארגנטינאית "Rodolfo Rojas D.T." ("רודולפו רוחאס D.T"), בה גילם את דמותו של רובן.

בשנים 1999-2001 שיחק בטלנובלה הארגנטינאית "Campeones de la vida" (אלופים"), בה גילם את דמותו של דנילו.

בשנת 2002 שיחק בתפקיד אורח בטלנובלה הארגנטינאית "Son amores" ("נאהבים"), בה גילם את דמותו של עומר.

בשנים 2004-2005 שיחק בטלנובלה הארגנטינאית "Los Roldán" ("הרובלנים"), בה גילם את דמותו של עומר אסטבס.

בשנת 2006 שיחק בטלנובלה הארגנטינאית "El tiempo no para" ("הזמן לא עוצר"), בה גילם את דמותו של גונסלו.

בשנת 2007 שיחק בטלנובלה הארגנטינאית "לה לולה", בה גילם את דמותו של פקונדו. קסטרו זכה בפרס "מרטין פיירו" בקטגוריית שחקן הקומדיה הטוב ביותר, על תפקידו כפקונדו בטלנובלה.

בשנת 2008 שיחק בטלנובלה האינטרנטית "Amanda O" ("אמנדה או"), בה גילם את דמותו של דנטה.

בשנים 2009-2010 שיחק בטלנובלה הארגנטינאית "Valientes" ("אמיצים"), בה גילם את דמותו של לאונרדו סוסה.

בשנת 2010 שיחק בטלנובלה הארגנטינאית "Malparida" ("ילדה רעה"), בה גילם את דמותו של לוקאס.

בשנים 2011-2012 שיחק בטלנובלה הארגנטינאית "Herederos de una venganza" ("יורשי הנקמה"), בה גילם את דמותו של אנטוניו פואנטס, בתפקיד ראשי.

בשנת 2012 שיחק בסרט הארגנטינאי "Amor a mares" ("ים אהבה"), בו גילם את דמותו של חביאר.

בשנים 2012-2013 שיחק בטלנובלה הארגנטינאית "Sos mi hombre" ("אתה הגבר שלי"), בה גילם את דמותו של חואן.

בשנת 2014 שיחק בטלנובלה הארגנטינאית "Sres. Papis" ("מר. פאפיס"), בה גילם את דמותו של פאביו.

בשנת 2016 שיחק בטלנובלה הארגנטינאית "עשירים לא מבקשים רשות", בה גילם את דמותו של רפאל, ושיחק בסרט הקולנוע "El encuentro de Guayaquil".

בשנת 2017-2018 שיחק בטלנובלה "5 כוכבים" בתפקיד מריאנו מונטנגרו.

בשנת 2018 שיחק בטלנובלה הארגנטינאית "100 ימים" בתפקיד של דייגו. 

בשנת 2022 שיחק בתפקיד ראשי בטלנובלה "הראשון מבינינו" לצדם של מרסדס פונס, ניקולאס ריירה וניקולאס ריירה. באותה שנה ביצע הופעת אורח מאחד פרקי הסדרה האנתולוגית "Dos 20".

חיים אישיים
-----------

בשנת 2002 נולד בנו הראשון.

משנת 2005 עד שנת 2009 היה במערכת יחסים עם שדרנית הרדיו הארגנטינאית אליזבת' ורנסי.

משנת 2010 קסטרו נמצא במערכת יחסים עם השחקנית הארגנטינאית סברינה רוחאס. ב-2013 נולדה בתם. ב-2015 נולד בנם.

קישורים חיצוניים
----------------

* לוסיאנו קסטרו, במסד הנתונים הקולנועיים IMDb (באנגלית)
* לוסיאנו קסטרו, במסד הנתונים הקולנועיים KinoPoisk (ברוסית)
* הדף של לוסיאנו קסטרו באינסטגרם

הערות שוליים
------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
**יחזקאל קזז** (1929–1979) היה ראש המועצה המקומית אור יהודה בשנים 1969–1974.

ביוגרפיה
--------

יחזקאל קזז נולד בבגדאד, עיראק. הוא היה נינו של הרב משה שמאש, שכיהן בתחילת המאה ה-20 כ"חכם באשי", הרב הראשי ליהדות עיראק. בנעוריו היה פעיל בתנועה הציונית בעירו, ובשנת 1948 אף נאסר בשל פעילותו זו. במבצע עזרא ונחמיה (אפריל 1950 - ינואר 1952) היה קזז אחד מאנשי הקשר שדאג לעלייתם של שאר היהודים, ולכן עלה לארץ רק בשלביו האחרונים של המבצע, ב-1951. 

עם עלייתו ארצה החל קזז בפעילותו הציבורית. הוא השתכן עם הוריו במעברת כפר עאנה, מצא עבודה זמנית בבית קברות באזור, ובמקביל החל לעבוד בתור פקיד בלשכת העבודה.

קזז היה מקורב למרדכי בן-פורת, ובראשית שנות ה-60 של המאה ה-20 מונה למזכיר מועצת אור יהודה. באמצע שנת 1965 פרש מרדכי בן-פורת ממפא"י ועבר לרפ"י וקזז עבר איתו. בבחירות למועצת אור יהודה שנערכו בנובמבר 1965 נבחר קזז למועצה מטעם רפ"י והיה לסגן ראש מועצה בשכר, תחת הנהגתו של ראש המועצה מרדכי בן-פורת. בעקבות ביקור שערך בגרמניה בשנת 1966 נכרתה ברית ערים תאומות בין אור יהודה לשרלוטנבורג. הברית כללה חילופי משלחות ספורט בין היישובים ותרומת מתקני ספורט לאור יהודה. זו הייתה ברית הערים התאומות הראשונה שנכרתה בין יישוב ישראלי לעיר בגרמניה. בשנת 1968 קזז כיהן כיו"ר אגודת בית הכנסת המרכזי לעולי בבל באור יהודה. 

במאי 1969 התפטר מרדכי בן-פורת מראשות המועצה והעביר את התפקיד לידי קזז, אשר הגיע לבחירות בנובמבר 1969 כראש מועצה מכהן. בבחירות אלו קיבל המערך 5 מנדטים, גח"ל - 3 מנדטים, ומנדט אחד לכל אחת מהרשימות ל"ע, מפד"ל ו"נאמני הציבור" (רשימה של מפ"ם). התוצאות איפשרו לקזז להקים קואליציה בראשותו עם מפ"ם.

הבחירות ב-1974 נערכו פעמיים, לאחר שבבחירות שנערכו במועד הרגיל התגלו אי-סדרים שגרמו לפסילתן. בבחירות הראשונות קיבל המערך (בראשות קזז) 5 מנדטים, נאמני הציבור באור יהודה (בראשות מנשה יצחקי) 2 מנדטים, חרות ליברלים 2 מנדטים, והרשימות "למען אור יהודה" והמפד"ל - מנדט אחד. בבחירות החוזרות איבדה סיעת המערך מכוחה וקיבלה רק 3 מנדטים. היא איבדה מנדט אחד ל"נאמני הציבור" ומנדט אחד לרשימת אור יהודה שלנו של יצחק בוכובזה. בעקבות זאת לא הצליח קזז להרכיב קואליציה וראשות המועצה עברה לידי יצחקי.

בשנת 1968 נתגלה כי קזז חולה במחלת טרשת נפוצה. הוא נאבק במחלה זו במשך עשור, והחל משנת 1976 פרש מכל פעילות ציבורית. הוא נפטר בשנת 1979. על שמו נקרא רחוב באור יהודה.

הערות שוליים
------------

1. ↑  יחזקאל קזז, מס הכנסה וחסכון חובה - מכתבים למדור הכלכלי, דבר, 13 ביוני 1962
2. ↑  רפ"י כוננה קואליציה באור יהודה, דבר, 12 בנובמבר 1965
3. ↑  ערים בגרמניה מציעות ברית תאומות עם אור יהודה, דבר, 15 במרץ 1966
4. ↑  מכרז לבנית בית כנסת, דבר, 26 באוגוסט 1968
5. ↑  בן פורת התפטר מראשות מועצת אור יהודה, דבר, 26 במאי 1969
6. ↑  תוצאות ההצבעה לעיריות ולמועצות המקומיות - אור יהודה, דבר, 30 באוקטובר 1969 - אולם התוצאות אינן מדויקות והשתנו בהמשך עם תום ספירת הקולות
7. ↑  הנהלה מצומצמת במועצת אור יהודה, דבר, 3 בנובמבר 1969
8. ↑

| ראשי מועצת ועיריית אור יהודה |
| --- |
| 

|  |  |  |  |  |  |
| --- | --- | --- | --- | --- | --- |
| **כמועצה מקומית** | מרדכי בן-פורת | יחזקאל קזז | מנשה יצחקי | יצחק בוכובזה |  |
| מ-1955 | מ-1969 | מ-1974 | 1988–1978 |  |
| **כעיר** | יצחק בוכובזה | תמיר שאבי | יצחק בוכובזה | דוד יוסף | ליאת שוחט |
| מ-1988 | מ-1993 | מ-1998 | מ-2007 | 2015 והלאה |

 |
נוף המצוקים במרחב הסקי סלה רונדו נחשב לאחד מאתרי הסקי היפים בתבל

**סלה רונדו** (איטלקית: **Sella Ronda**, גרמנית: **Sellarunde**) הוא אוסף מסלולי גלישת סקי, המקיפים את פסגות קבוצת סלה שבהרי הדולומיטים באיטליה. אורכו הכולל של המסלול המעגלי עומד על ארבעים קילומטרים, מתוכם כ-26 קילומטרים המיועדים לגלישה, והשאר- מיועדים לצורך עלייה לפסגות ההרים- באמצעות מעליות הסקי. מרחב הגלישה כולו מתפרס מעל ארבעה עמקים - פאסה (Val di Fassa), עמק גרדנה (Val Gardena), אלטה באדיה (Alta Badia) וליבינלונגו (Livinallongo) - וכולל 523 קילומטרים של מסלולים מחוברים לכל הרמות.

המסלולים של סלה רונדה עוברים דרך נופים מרהיבים של מצוקי הדולומיטים, ונחשבים מהיפים שבאתרי הסקי באירופה. האזור זוכה לכ-80% ימי שמש בשנה, ותודות לכיסוי תותחי שלג על כ-90% מהמסלולים- תנאי הגלישה בו מצוינים. כל אזורי הסקי בסלה רונדה כלולים בסקי פס המשותף של דולומיטי סופרסקי (Dolomiti SuperSki), המאפשר גלישה בשנים-עשר אתרי סקי שונים, כולל 450 מעליות ומכסה מסלולים באורך כולל של כ-1,233 קילומטרים.

המסלול המעגלי נחשב לאחת מאטרקציות הגלישה המרכזיות באזור. ניתן לגלוש במסלול המעגלי, עם או נגד כיוון השעון (שילוט מסלול כתום - עם כיוון השעון. שילוט ירוק -נגד כיוון השעון). גולשים מתקדמים יכולים לסיים אותו בפרק זמן של כארבע שעות, ובגלישה איטית יותר- יום שלם.

הנקודה הגבוהה ביותר במרחב הגלישה המקושר למסלולי סלה רונדה, נמצאת בקרחון שעל רכס מרמולדה, בפסגת פונטה רוקה (Punta Rocca) שגובהה 3,250 מטרים. אורכו של אחד המסלולים שיורד מהמרמולדה הוא שנים-עשר קילומטרים, והפרש הגבהים מתחילתו ועד סופו הוא כ-1,800 מטר. לצד 62 קילומטרים של מסלולים, קיים באזור זה גם שפע של שלג לא מהודק ("אוף פיסט"), והאזור נחשב מומלץ לגולשי פרירייד (Freeride). מעל עמק פאסה נמצא פארק השלג הדולומיטי ("Dolomiti Snowpark"), הכולל מזרן מתנפח לאימוני קפיצות ומתקנים נוספים. מעל וואל גרדנה קיים פארק שלג גדול יותר, אשר מושך אליו גולשי פריסטייל (Freestyle) מקצוענים.

האזור
-----

מסלולי הגלישה של סלה רונדה נמצאים בתחומי מחוז טרנטינו-אלטו אדיג'ה (איטלקית: Trentino-Alto Adige), הנקרא גם טרנטינו-דרום טירול (גרמנית: Trentino-Südtirol). אזור זה היה שייך לאוסטריה עד סוף מלחמת העולם הראשונה, והדבר ניכר הן בענף הקולינריה והן בתרבות הספא. במסעדות הנמצאות בעיירות דוגמת קמפיטלו (Campitello) וקנאציי (Canazei), ניתן למצוא מנות אוסטריות מובהקות, וכן מלונות ספא רבים.

קישורים חיצוניים
----------------

ויקישיתוף מדיה וקבצים בנושא **סלה רונדה** בוויקישיתוף
* אתר האינטרנט של סלה רונדה (באנגלית), (בגרמנית), (באיטלקית)
* מפת מסלולי הסקי והמעליות של סלה רונדה
* כרמית וייס, ‏חופשת סקי בסלה רונדה, באתר GoTravel
* גלי גינת‏, סקי בסלה רונדה: לצרוך פחמימות בלי רגשות אשם, באתר וואלה!‏, 14 במרץ 2016

הערות שוליים
------------

1. ↑  Sella Ronda - the most recognized ski route of the Dolomites - www.sella-ronda.info
2. ↑  Sellaronda, the circuit on skis around the Sella Group in the Italian Dolomites
שוק פורטובלו בו צולמה והתרחשה עלילת הסרט
חנות ספרי המסע האמיתית בנוטינג היל בה התרחשה עלילת הסרט
**נוטינג היל** (באנגלית: **Notting Hill**) הוא סרט קומדיה רומנטית המתאר מערכת יחסים בין מוכר ספרים אלמוני לשחקנית קולנוע מפורסמת. הסרט יצא לאקרנים ב-1999 והיה אחד המצליחים באותה שנה. בסרט מככבים יו גרנט וג'וליה רוברטס. הסרט בוים על ידי רוג'ר מיצ'ל והופק על ידי דאנקן קנוורת'י.

עלילה
-----

יום אחד נכנסת אנה סקוט, שחקנית קולנוע אמריקאית מפורסמת, לחנות ספרי מסע של ויליאם ת'אקר בשוק פורטובלו שבנוטינג היל, לונדון.

יותר מאוחר, בפגישה מקרית, השניים מתנגשים ברחוב וכוס מיץ התפוזים שהחזיק ויליאם בידו נשפכת על חולצתה של אנה. ויליאם מציע לה לבוא אליו כדי להחליף בגדים. ויליאם מתרגש ומדבר הרבה, ובסוף הפגישה אנה מנשקת אותו במפתיע. פגישה זו מובילה לקשר רומנטי בין המוכר האלמוני לשחקנית המפורסמת. הקשר ביניהם חווה עליות ומורָדות בגלל ההבדלים ביניהם ובגלל שלאנה היה חבר. ויליאם גר עם שותף בשם ספייק. הסרט עוקב אחר התחושות של קרוביו וחבריו של ויליאם לקשר בינו לבין אנה. לקראת סופו של הסרט לוויליאם יש הזדמנות לחדש את הקשר כשאנה חושפת את רגשותיה האמיתיים והכנים כלפיו אך הוא חושב שמערכת היחסים גדולה עליו ומסרב לה. בהתייעצות עם חבריו הוא מבין שעשה טעות, ובניסיון לתקן אותה ויליאם מסתנן למסיבת עיתונאים לפני עזיבתה של אנה לארצות הברית ושואל אם יש סיכוי שתישאר ומסביר לה שהוא אוהב אותה ושעשה טעות. אנה מבטלת את החלטתה לנסוע חזרה לארצות הברית ונשארת עם ויליאם בלונדון.

שחקנים
------

* אנה סקוט - ג'וליה רוברטס
* ויליאם תאקר - יו גרנט
* ספייק - ריס איוואנס
* טוני - ריצ'רד מקייב
* האני תאקר - אמה צ'יימברס
* ברני - יו בונוויל
* מקס - טים מקינרני
* בלה - ג'ינה מקי
* מרטין - ג'יימס דרייפוס

קישורים חיצוניים
----------------

* "נוטינג היל", במסד הנתונים הקולנועיים IMDb (באנגלית)
* "נוטינג היל", באתר נטפליקס
* "נוטינג היל", באתר AllMovie (באנגלית)
* "נוטינג היל", באתר Rotten Tomatoes (באנגלית)
* "נוטינג היל", באתר Box Office Mojo (באנגלית)
* "נוטינג היל", באתר Metacritic (באנגלית)
* "נוטינג היל", באתר אידיבי
* "נוטינג היל", תסריט הסרט באתר Scripts.com (באנגלית)
* "נוטינג היל", במסד הנתונים הקולנועיים KinoPoisk (ברוסית)
* נוטינג היל - אתר הסרט בעברית
* נסים דיין, ‏אז מה אם הוא לא ידע את שמה, באתר גלובס, 15 באוגוסט 1999 - ביקורת

|  |  |
| --- | --- |
| בקרת זהויות עריכת הנתון בוויקינתונים | 
* GND: 4582218-9
* SUDOC: 181527308
* VIAF: 210971165
* WorldCat (עם VIAF): 210971165

 |
**מרכז שבאב אל-אמערי** (בערבית: **مركز شباب الأمعري** - מרכז צעירי אל-עמארי) היא קבוצת כדורגל ממחנה הפליטים אל-אמערי המשחקת בליגת העל הפלסטינית.

היסטוריה
--------

אגודת הספורט שבאב אל-אמערי הוקמה בשנת 1953 במחנה הפליטים אל-אמערי, השוכן כ-2 ק"מ מדרום למרכז העיר רמאללה, בשטח המוניציפלי של העיר אל-בירה. בשנות האינתיפאדה השנייה מפעלי הכדורגל ברשות הפלסטינית, ברצועת עזה ובגדה המערבית, הופסקו פעמים רבות. הדבר נבע ממספר רב של סיבות, לרבות חוסר יכולת תנועה, סגר וכתר, ופגיעה במתקני ספורט. בשנת 2003 משחק גמר גביע פלסטין, בין אל-אמערי למרכז שבאב בלאטה, בוטל לאחר שחיילי צה"ל עצרו את האוטובוס של שחקני בלאטה במחסום חווארה, ומנעו את נסיעתו בטענה שאין מעבר לגברים בגילאי 16–35 במחסום. רק בעונת 2008/2009 חזרה הליגה לתפקד במתכונת מלאה.

הקבוצה זכתה פעמיים באליפות הליגה של הגדה המערבית בעונת 1997 ובעונת 2010/2011. הקבוצה נחשבת לפופולרית ביותר בגדה, וטארק עבאס, בנו של יו"ר הרשות הפלסטינית מחמוד עבאס, שימש כמנהל המועדון בשנים 2014-2015. בשנת 2011 עבר לשחק בקבוצה שחקן קבוצת מכבי אחי נצרת תאאר באשא.

אצטדיון
-------

הקבוצה משחקת באצטדיון אל-בירה השוכן כ-500 מטר מצפון להתנחלות פסגות. באצטדיון כ-8,000 מקומות ישיבה. בניית האצטדיון החלה בשנת 2006 במימונה של פיפ"א, כחלק מתוכנית לעידוד הכדורגל הפלסטיני. ממשלות צרפת וגרמניה השתתפו במימון בניית היציעים ויו"ר פיפ"א ספ בלאטר הניח את אבן הפינה לאצטדיון. ב-11 באוקטובר 2009, מספר חודשים לפני שבנייתו הושלמה, הוציא המנהל האזרחי צו להפסקת העבודה על היציעים מטעם  מועצת התכנון העליונה של יהודה ושמרון, מאחר שהבנייה במקום מתבצעת "ללא רישיון". ב-2 בנובמבר 2009, הגישו התנחלות פסגות ועמותת רגבים עתירה לבג"ץ הדורשות מהמדינה להרוס את האצטדיון. העותרים טענו נגד האצטדיון שיש סכנה שבסופו של כל משחק כדורגל האוהדים יתקיפו באבנים את היישוב. העתירה נדחתה כשהתברר שתוכנית המתאר לאזור אושרה כבר ב-1981 והאצטדיון נחנך ב-2010. המשחק הרשמי הראשון ששוחק באצטדיון היה גמר גביע פלסטין.

מגרש האימונים ומשרדי המועדון ממוקמים במחנה הפליטים אל-אמערי, בדרך ירושלים-רמאללה (כביש 60 הישן).

הישגים
------

* **אליפות ליגת העל הפלסטינית** (2)
	+ 1997
	+ 2010/2011
* **גביע פלסטין**
	+ סגנות (1): 2018/2019

השתתפות במפעלים הקבוצתיים של ההתאחדות לכדורגל של אסיה
-----------------------------------------------------

ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. שבאב אל-אמערי השתתפה בתחרות AFC Cup של ההתאחדות (AFC Champions League) בעונת 12–2011.

קישורים חיצוניים
----------------

* שבאב אל-אמערי באתר Soccerway

הערות שוליים
------------

1. ↑  יוני מנדל, שג'אעיה או חאן יונס: מי תהיה אלופת הליגה הפלסטינית בכדורגל?, באתר "שיחה מקומית", 17 באפריל 2015
2. ↑  הליגה הפלסטינית שבה לפעילות, באתר וואלה!‏, 21 באוגוסט 2008
3. ↑  אבי יששכרוף וזיו קורן‏, אזהרה מרמאללה: בסוף הקיץ הכול הולך להשתנות, באתר וואלה!‏, 29 במאי 2015
4. ↑  מערכת דאבל פס ,כל הדרך לפלסטין באתר ערוץ הספורט, 7 באוגוסט 2011
5. ↑  עמירה הס, האם האצטדיון הפלסטיני יהפוך לסקנדל פוליטי, באתר הארץ, 19 בנובמבר 2009
6. ↑  עמירה הס, המתנחלים נגד אצטדיון הכדורגל באל-בירה: האוהדים יירגמו את פסגות, באתר הארץ, 26 בנובמבר 2009
7. ↑  נרי ברנר, כדורגל משני צידי הגדר, באתר ynet, 6 באוגוסט 2011
רבי **שבתי שפטל בן עקיבא הלוי הורוביץ** (ה'שכ"ו, 1566 – ה'שע"ט, 1619) היה רב, רופא ומקובל מחכמי פראג בראשית המאה ה-17. מחבר הספר הקבלי "שפע טל".

ביוגרפיה
--------

נולד לרב עקיבא הלוי הורוביץ. אביו היה אחיו של רבי אברהם הלוי הורוביץ אבי השל"ה, והוא נקרא על שם סבם המשותף, רבי שבתי שפטל בן ישעיה הלוי הורוביץ (נפטר 1555) שהיה רב ודיין, ממנהיגי קהילת פראג במחצית המאה ה-16.

הוא היה מקובל והלך בשיטת הרמ"ק בתורת הקבלה, לאור שיטה זו כתב את ספרו הקבלי "שפע טל" על "אגרת הטעמים" של המקובל הקדום רבי אהרן מקרדינא המכונה "בעל הקרניים". שם הספר רומז לאותיות שמו (ביידיש) "שעפטל", והוא זכה למהדורות חוזרות. הספר נחשב מספרי הקבלה היסודיים והוא הודפס עם איורים רבים בשנת 1612. בסוף הקדמת הספר כתב: "הרמב"ם ורבינו משה קורדווירו - ממשה עד משה לא קם כמשה; זה בפילוסופיה אלוקית וזה בקבלה אלוקית, זכו וזיכו את הרבים". מקובל נוסף שהיה נערץ עליו היה תלמידו של רמ"ק, רבי אליהו די וידאש, מחבר הספר "ראשית חכמה".

מלבד ספרו העיקרי כתב ספר נוסף - "נשמת שבתי הלוי", שמטרתו לתרץ קושיות שהקשו קוראי ספרו הראשון על התפיסה שנשמת האדם היא ניצוץ אלוהי. לפי סדר הדורות חיבר פירוש על מורה הנבוכים לרמב"ם שכנראה אבד.

על מנת להבין את השפעת תרומת משנתו המחשבתית והקבלית, יודגש שבזמן ובמקום, היה שכן של המהר"ל מפראג.

כתביו
-----

* ****שפע טל****, הענא שע"ב
	+ ****שפע טל****, פפד"מ תע"ט
* ****נשמת שבתי הלוי****, פראג ה'שע"ו

לקריאה נוספת
------------

* חיים דב פרידברג, **תולדות משפחת הורוויץ**, פרנקפורט תרע"א, עמ' 27 אות ד
* נתן צבי פרידמן, אוצר הרבנים, בני ברק תשל"ה. פריט 18050
* ברכה זק, **שומר הפרדס**, באר שבע: אוניברסיטת בן-גוריון בנגב

קישורים חיצוניים
----------------

* שבתי בן עקיבא הורביץ (1566-1619), דף שער בספרייה הלאומית

הערות שוליים
------------

1. ↑  שמואל אבא הורודצקי, **עולי ציון**, תל אביב תש"ז. פרק "המקובלים והעלייה", עמ' 70.
2. ↑  ברכה זק, **שומר הפרדס**, באר שבע: אוניברסיטת בן גוריון בנגב, עמ' 16

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007368688005171
* GND: 124429734
* ISNI: 0000 0001 1885 6382
* LCCN: nr96045691
* NTA: 248295896
* VIAF: 3405154
* WorldCat: viaf-3405154

 |
פרסומת ל**אנצ'יקלופדיה איטליאנה** ביריד הספרים הבינלאומי של טורינו, 2006.
**אנצ'יקלופדיה איטליאנה**, או בשמה המלא – **Enciclopedia Italiana di scienze, lettere ed arti** ("אנציקלופדיה איטלקית למדעים, ספרות יפה ואמנויות"), הידועה גם כ**אנציקלופדיה טרקאני** (Enciclopedia Treccani) או בפשטות **טרקאני** (Treccani) היא אנציקלופדיה היוצאת לאור בהוצאת "מכון האנציקלופדיה איטליאנה" שקם ב-18 בפברואר בשנת 1925. בסך-הכל, התפרסמו 35 כרכים של מלל ועוד כרך מפתח-עניינים אחד נוסף. כל כרך כלל בממוצע 1,015 עמודים. עשרים ושישה כרכי מילואים יצאו לאור בין השנים 1938 ו-2006.

לפילוסוף ג'ובאני טרקאני, עורכה המדעי הראשון, יש לייחס את מרבית התהודה ורמתה התרבותית הגבוהה של האנציקלופדיה. החל במהדורה הראשונה, מדענים גדולים רבים, כמו גם סטודנטים, כתבו ערכים בעבור האנציקלופדיה של טרקאני. טרקאני הצליח לשמור על עצמאות עריכתית רבה גם בימי המשטר הפשיסטי, ואף הדף ניסיונות הצינזור של פרקים באנציקלופדיה על ידי מסדר הישועים.

בשנים 1925–1928 הושלם שלב ההכנה של האנציקלופדיה. המהדורה הראשונה יצאה לאור בין השנים 1929 ו-1936. אחת מבעיות האנציקלופדיה בעבר ובהווה היא האתגר שבשמירה על העדכניות אל מול קצב ההתפתחויות הטכנולוגיות הגובר. בשנת 1938 כרך המילואים הראשון יצא לאור. שישה נספחים יצאו בעקבותיו ברבות השנים, חלקם בכמה כרכים. הנספח השביעי, שכונה בשם "המאה ה-21", כלל חמישה כרכים. בסך-הכל, כל כרכי האנציקלופדיה שיצאו ברבות השנים מונים 62 כרכים, ובהם כ-56,000 עמודים ו-50 מיליון מילים בקירוב; האנציקלופדיה זמינה למכירה על DVD.

לרוב, ערכי האנציקלופדיה נחתמו על ידי ראשי-התיבות של שם מחברם. ישנה מסה על אודות "דוקטרינת הפשיזם" החתומה על ידי בניטו מוסוליני, והופיעה במהדורה של האנציקלופדיה איטליאנה משנת 1932.

נשיאי מכון האנצ'יקלופדיה איטליאנה
---------------------------------

* ג'ובאני טרקאני – בשנים 1925 עד 1933
* גוליילמו מרקוני, חתן פרס נובל לפיזיקה – בשנים 1933 עד 1937
* לואיג'י פדרצוני – מ-1938 ועד 1943
* לואיג'י אינאודי – 1946
* גאטנו דה-סנקטיס – בשנים 1947–1954
* אלדו פרבינו = בשנים 1954–1972
* ג'וזפה אלסי – בשנים 1973–1993
* ריטה לוי-מונטלצ'יני, כלת פרס נובל ברפואה–בשנים 1993–1998
* פרנצ'סקו פאולו קזוולה – החל מ-1998

קישורים חיצוניים
----------------

ויקישיתוף מדיה וקבצים בנושא **אנצ'יקלופדיה איטליאנה** בוויקישיתוף
* 

* אתר האינטרנט הרשמי של אנצ'יקלופדיה איטליאנה (באיטלקית)
* אנצ'יקלופדיה איטליאנה, באתר אנציקלופדיה בריטניקה (באנגלית)

* ר.ח. האנציקלופדיה והמשטר, הצופה, 26 בינואר 1939

הערות שוליים
------------

1. ↑  אנצ'יקלופדיה איטליאנה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007528058405171
* BnF: cb120372338 (data)
* GND: 4335072-0
* LCCN: n99011705
* SUDOC: 028561163
* VIAF: 174306295
* WorldCat (עם VIAF): 174306295

 |